Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 385/13/8806	Košice, 31.10.2013
EEČ : 2-65-324-2013

U Z N E S E N I E

Trestná vec:	obvinený XXXXX 
Zločin:	Sexuálne zneužívanie podľa § 201 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
v presne nezistenom čase v letných mesiacoch roku 2012 na rôznych miestach v katastri mesta XXXXX, okres Košice - okolie, opakovane vykonal súlož s maloletou XXXXX, nar. 17. 02. 1999, pričom vedel,        že maloletá XXXXX nedovŕšila 15. rok svojho veku, 

lebo nie je tento skutok trestným činom a nie je dôvod na postúpenie veci

Odôvodnenie:
Uznesením vyšetrovateľa OR PZ, Odboru kriminálnej polície Košice -okolie , sp. zn. ORP-202/OVK-KS-2012 zo dňa 26. 06. 2013 bolo vznesené obvinenie ml. XXXXX pre zločin sexuálneho zneužívania podľa § 201 ods. 1 Trestného zákona na tom skutkovom základe, ako je uvedené vo výrokovej časti tohto uznesenia.

Dňa 19. 09. 2013 bol vypočutý obvinený ml. XXXXX, ktorý vo svojom výsluchu uviedol, že XXXXX pozná od detstva, nakoľko býva na tej istej ulici. Prvýkrát mal s Dianou pohlavný styk v novembri 2012 na chodbe v bloku na Budulovskej ulici v Moldave nad Bodvou. Odvtedy sa pohlavne nestýkali. Ešte v tom istom mesiaci sa XXXXX s ním rozišla, lebo si našla iného. Uviedol, že XXXXX mu nepovedala koľko má rokov a on sa jej na to nepýtal. Myslel si, že má 16 alebo 17 rokov, nakoľko vyzerala staršie. O tom, že je XXXXX tehotná sa dozvedel až keď bola v piatom mesiaci tehotenstva. V lete 2012 sa dozvedel, že sa im narodila dcéra XXXXX, o ktorú sa stará Dianina matka, ktorej bolo dieťa zverené. Občas príde dcéru pozrieť, videl ju asi päťkrát.

Dňa 28. 05. 2013 bola vypočutá XXXXX, ktorá vo svojom výsluchu uviedla, že obv. ml. XXXXX pozná dlhšie, lebo býva v tej istej osade. Uviedla, že Alexandrovi povedala, že má len 14 rokov. Prvýkrát s ním mala pohlavný styk v lete 2012 von pri osade v Moldave nad Bodvou. Potom mali viackrát pohlavný styk na rôznych miestach v Moldave nad Bodvou. Odkedy oznámila Alexandrovi, že je tehotná, sa nestretávajú, nakoľko s ňou nechce mať nič spoločné.

Dňa 10. 10. 2013 bola opätovne vypočutá XXXXX, ktorá vo svojom výsluchu uviedla, že s Alexandrom mala prvýkrát pohlavný styk u nich doma na Budulovskej ulici č. 30 v Moldave nad Bodvou minulého roku. Nevie povedať, aký bol vtedy mesiac, ale von bola zima, sneh ešte nebol. Potom mali trikrát pohlavný styk na rôznych miestach v Moldave nad Bodvou. Neskôr zistila, že je tehotná, čo povedala Alexandrovi. Ten jej povedal, že dieťa nie je jeho, na čo sa urazila a viac sa s ním nestretávala. Na otázku vyšetrovateľa, či XXXXX vedel, koľko má rokov, maloletá uviedla: „neviem, či vedel, ja som mu to nepovedala. Vlastne on sa ma pýtal koľko mám rokov, ale ja som mu povedala, že už mám 15 rokov. Klamala som mu, pretože ho mám rada.“

Svedok - poškodený XXXXX vo svojom výsluchu uviedla, že je matkou maloletej XXXXX, ktorá má 14 rokov, pričom chodí do štvrtého ročníka na Základnú školu v Moldave nad Bodvou. O tom, že jej dcéra mala pohlavný styk sa dozvedela až od lekára, ktorý jej povedal, že jej dcéra je v piatom mesiaci tehotenstva. Neskôr sa od dcéry dozvedela, že pohlavný styk mala s XXXXX, ktorý sa jej tiež k tomu priznal. Povedal jej, že Diany sa pýtal, koľko má rokov, na čo mu povedala, že už má 15 rokov. Keď sa dcéry opýtala, prečo ho klamala, povedala jej, že so žiadnym chlapcom nebola a že sa do neho zamilovala. Dňa 31. 05. 2013 sa Diane narodila dcéra, ktorý jej bola zverená do výchovy. S Alexandrom sa nestretávajú.

Dňa 19. 09. 2013 bola vypočutá matka obvineného XXXXX, ktorá využila svoje právo odoprieť vypovedať, nakoľko obvinený XXXXX je jej syn.

V priebehu vyšetrovania bol pribratý znalec v odbore psychológia, ktorý vo svojom znaleckom posudku uviedol, že intelektové schopnosti maloletej XXXXX sú v pásme mentálnej retardácie, t. j. je u nej signifikantne obmedzená intelektová funkcia, spolu s narušeným adaptívnym správaním a to v koncepčných , sociálnych a adaptívnych zručnostiach. Chýba jej logické myslenie, aj kritičnosť myslenia, je dôverčivá. Nemá sklon ku konfabulácii. Pamäťové schopnosti má v pásme hraničného dolného  priemeru, je spôsobilá náhodne si zapamätať  a reprodukovať to, čo vnímala. Jej reprodukcia je v slabej kvantite, priebeh udalostí vie s odstupom času reprodukovať, ale nie detailne rozpísať ich priebeh, vznik, obsah a pod., čo môže súvisieť s tým, že ide o mentálnu retardáciu s nerovnomerným rozvojom. Osobnostne je simplexná, málo diferencovaná, egocentrická, neistá. Je ľahko ovplyvniteľná, nevie sama odhadnúť sociálne podnety, predvídať, ani sa brániť. V popredí jej osobnosti je infantilita, nezrelosť a zaostávanie v osobnostnom vývine. Nemá sklon ku zveličovaniu ani dramatizácii. 

Zločinu sexuálneho zneužívania podľa § 201 ods. 1 Tr. zákona sa dopustí ten, kto vykoná súlož s osobou mladšou ako 15 rokov veku, ale kto takú osobu iným spôsobom sexuálne zneužije. Vykonaným vyšetrovaním bolo zistené, že ml. XXXXX vykonal súlož s maloletou XXXXX bez toho, aby vedel, že v danom čase nedovŕšila 15 rokov veku. 

Túto skutočnosť vo svojom výsluchu potvrdila aj poškodená XXXXX, ktorá uviedla, že obvinenému povedala, že už má 15 rokov.
	
Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Chomča
prokurátor